**ÅRSRAPPORT NMBU-BIL 2023**

# Innkalling til årsmøte

Innkalling til årsmøte i NMBU-BIL 2024

Styret innkaller herved til årsmøte i NMBU-BIL.

Årsmøtet avholdes **onsdag 13. mars kl 16:30** på **NMBU Veterinærbygningen** (møterom HI1040 Fornix). **Det vil også bli mulighet for å delta via Teams** via denne lenken:

[https://teams.microsoft.com/l/meetup-join/19%3ameeting\_M2Q2YjExY2MtYmIyMy00ZDIxLTkyZDYtODRjZGZlN2YwNjBi%40thread.v2/0?context=%7b%22Tid%22%3a%22eec01f8e-737f-43e3-9ed5-f8a59913bd82%22%2c%22Oid%22%3a%22d01a6ed3-8985-457d-a905-ddbf1e244a7c%22%7d](https://teams.microsoft.com/l/meetup-join/19%3Ameeting_M2Q2YjExY2MtYmIyMy00ZDIxLTkyZDYtODRjZGZlN2YwNjBi%40thread.v2/0?context=%7b%22Tid%22%3a%22eec01f8e-737f-43e3-9ed5-f8a59913bd82%22%2c%22Oid%22%3a%22d01a6ed3-8985-457d-a905-ddbf1e244a7c%22%7d)

Eller ved å skrive inn møte ID og passord:

Meeting ID: 338 943 137 637
Passcode: ikjTSH

Saker som et medlem ønsker behandlet på årsmøtet må sendes styret **senest 28. februar** til bil@nmbu.no.

Fullstendig sakliste med alle saksdokumenter vil bli gjort tilgjengelig for medlemmene senest én uke før årsmøtet på epost, intranett og på NMBU-BILs hjemmeside: <https://www.nmbu.no/om/nmbu-bil>

For å ha stemmerett og kunne velges til verv må man ha vært medlem av NMBU-BIL i minst én måned, fylle minst 15 år i det kalenderåret årsmøtet avholdes, og ha gjort opp sine økonomiske forpliktelser til NMBU-BIL. Alle medlemmer har uansett møterett, talerett og forslagsrett.

For mer informasjon om årsmøte samt regler om stemmerett, valgbarhet, forslagsrett mv., se idrettslagets lov § 5 til § 8. Ved spørsmål som gjelder årsmøtet, kan Christer Wiggen Johnsen kontaktes på christerwiggen.johnsen@nmbu.no eller tlf 99 22 35 39.

Velkommen til årsmøte!

Med vennlig hilsen

Styret

Sakliste til årsmøte

**Sakliste til årsmøte i Bedriftsidrettslaget ved Norges miljø- og biovitenskapelige universitet (NMBU-BIL)**

**Tid: Onsdag 13.mars 2024 kl. 16:30**

**Sted: NMBU Campus Ås, Veterinærbygningen, møterom Fornix (1.etg Hippocampus, møterom HI1040) og på Teams.**

1. Godkjenning av stemmeberettigede.
2. Godkjenning av innkalling, sakliste og forretningsorden.
3. Valg av ordstyrer, referent samt 2 medlemmer til å underskrive protokollen.
4. Behandle bedriftsidrettslagets årsberetning, herunder eventuelle gruppeårsmeldinger

 *Forslag til vedtak: Årsberetning og gruppeårsmeldinger godkjennes.*

1. Behandle bedriftsidrettslagets regnskap i revidert stand.

*Forslag til vedtak: Regnskapet godkjennes.*

1. Behandle innkomne forslag og saker*.*
2. Fastsette medlemskontingent og treningsavgift, eller gi fullmakt til å fastsette treningsavgifter.

*Forslag til vedtak: Medlemskontingent holdes uendret (200 kr). De ulike gruppeledere får fullmakt til å fastsette treningsavgifter for gruppens aktivitet.*

1. Vedta bedriftsidrettslagets budsjett.

*Forslag til vedtak: Budsjettet godkjennes.*

1. Behandle idrettslagets organisasjonsplan
2. Foreta valg:

Følgende er på valg i år:

- Leder (for 1 år, **Christer W. Johnsen** på valg)

- Styremedlem (kasserer) (for 1 evt. 2 år, **verv har vært ledig siste år.**)

- Styremedlem (for 2 år, **Ola Tjåland** på valg)

 - Varamedlem (for 2 år, **Ruben E. Roos** på valg)

- Kontrollutvalg 2 medlemmer (for 1 år, **Sveinar Skjevdal** er på valg, og 1 varamedlem (for 1 år)

- Valgkomité (for 1 år)

Innholdsfortegnelse

[Innkalling til årsmøte 2](#_Toc160043593)

[Sakliste til årsmøte 3](#_Toc160043594)

[Styrets beretning 5](#_Toc160043595)

[Fakta om NMBU-BIL 6](#_Toc160043596)

[Gode grunner til å bli medlem i NMBU-BIL 7](#_Toc160043597)

[Rapporter fra gruppene og andre aktiviteter: 8](#_Toc160043598)

[Fotball 8](#_Toc160043599)

[Klatring 8](#_Toc160043600)

[Innebandy 9](#_Toc160043601)

[Skyting 9](#_Toc160043602)

[Sykkel 9](#_Toc160043603)

[Pilates 9](#_Toc160043604)

[Diskgolf 9](#_Toc160043605)

[Yoga 10](#_Toc160043606)

[Follotrimmen på NMBU 10](#_Toc160043607)

[Cricket 10](#_Toc160043608)

[Regnskap 2023 11](#_Toc160043609)

[Revisors beretning 11](#_Toc160043610)

[Budsjett 2024 12](#_Toc160043611)

[Vedlegg 13](#_Toc160043612)

# Styrets beretning

2023 ble det første året siden 2019 hvor alle aktiviteter kunne gå som normalt uten noen form for restriksjoner. Antall medlemmer har økt noe fra 133 stk i 2022 til 139 stk i 2023. Vi er på en oppadgående kurve og all økning er positiv, men vi har fortsatt noe å gå på til toppåret 2018 med 163 medlemmer.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| År | 2023 | 2022 | 2021 | 2020 | 2019 | 2018 | 2017 | 2016 | 2015 |
| Antall medlemmer | 139 | 133 | 89 | 115 | 158 | 163 | 130 | 110 | 119 |

*Medlemsstatistikk 2015-2023*

Det har blitt dannet flere nye grupper/aktiviteter i 2023, blant annet Diskgolf, Cricket og Yoga. I tillegg har det kommet til mange nye fjes i allerede etablerte aktiviteter som fotball, pilates, innebandy og klatring, noe som alltid er veldig hyggelig.

NMBU-BIL har også bidratt til gjennomføringen av Follotrimmen på NMBU Campus i mai 2023. Det er alltid gøy å kunne bruke de flotte utearealene til aktiviteter som dette.

I 2023 ble det avholdt ordinært årsmøte med påfølgende medlemsmøte, I tillegg har det vært arrangert ett styremøte.

NMBU-BIL sin aktivitet finansieres gjennom en bevilgning fra NMBU og gjennom medlemskontingenten.

Christer W. Johnsen Silje M. Johanson

 (leder) (nestleder)

Karen W. Sanden Ola Tjåland

 (styremedlem) (styremedlem)

# Fakta om NMBU-BIL

NMBU-BIL er bedriftsidrettslaget ved Norges miljø- og biovitenskapelige universitet og de fleste tilstøtende institusjoner ved Campus Ås. Det er ingen formell avtale mellom NMBU-BIL og de andre Campus-instituttene, utenom NMBU. Alle ansatte og studenter på hel- eller deltid, samt ansattes ektefelle/samboer, barn over 16 år og pensjonister kan bli medlemmer.

2013 var BIL’ets siste år som UMB-BIL, da vi skiftet navn, og fra 2014 omfattet vi ansatte både ved Campus Adamstua og Campus Ås. Fra slutten av første semester 2021 ble alle deler av NMBU-BIL samlet på Campus Ås.

Aktiviteten er bred både på typiske lag/konkurranseidretter og mer mosjonspregede aktiviteter.

BIL består per i dag av 7 aktive grupper (se Tabell 1). Formålet med å kalle en aktivitet for en gruppe er at det er lettere å vise når en aktivitet trener/møtes slik at andre kan bli med. For fotballgruppa kan det være en stor fordel å være medlem da man får gratis tilgang til Storhallen i forbindelse med treninger innendørs i sesong, mens for løpegruppa er det å vise ansatte ved Campus Ås at det finnes en gjeng som løper regelmessig og som gjerne tar med nye medlemmer (det viktigste). Det er også fullt mulig å være medlem i NMBU-BIL uten å tilhøre noen spesiell gruppe.

Medlemskapet koster kr 200 pr. kalenderår. Medlemskontingenten reduseres til 100 kr etter 1. juli og 50 kr etter 1. oktober. Innmelding skjer via NMBU-BILs hjemmeside <https://www.nmbu.no/om/nmbu-bil>, eller direkte på Norges Idrettsforbunds nettside <https://medlemskap.nif.no/Start/Index/11273>.

*Tabell 1. Oversikt over gruppene i BIL, med kontaktnformasjon til leder og antall aktive medlemmer.*

|  |  |  |  |  |  |
| --- | --- | --- | --- | --- | --- |
| Aktivitet | Leder | Arb.sted | Tlf. | Epost | Antall aktive medlemmer |
| Fotball | Ola Tjåland | NMBU, KBM | 409 05 720 | olatheswift@gmail.com | 20 |
| Klatring | Silje Modahl Johanson | NMBU, ParaFag | 482 52 116 | silje.modahl.johanson@nmbu.no | 20 |
| Innebandy | Christer Wiggen Johnsen | NMBU, ProdMed | 992 23 539 | christerwiggen.johnsen@nmbu.no | 25 |
| Pilates | Christer Wiggen Johnsen | NMBU, ProdMed | 992 23 539 | christerwiggen.johnsen@nmbu.no | Ca 40 |
| Skyting | Peter Sekkelsten | Pensjonist | 959 61 399 | selaurit@online.no | 0 |
| Sykling | Karen W. Sanden | Nofima | 416 17 337 | karen.kahlstrom.kanden@nofima.no | 0 |
| Diskgolf | Lillian Sandås | NMBU, EIA | 924 82 457 | lillian.sandas@nmbu.no | 0 |
| Yoga | Silje Modahl Johanson | NMBU, ParaFag | 482 52 116 | silje.modahl.johanson@nmbu.no | 20 |
| Cricket | Bilal Tariq | NMBU, IMV | 409 69 051 | bilal.tariq@nmbu.no | ? |

*Tabell 2. Styremedlemmer 2023-2024*.

|  |  |  |  |  |  |  |
| --- | --- | --- | --- | --- | --- | --- |
| Navn | Sted | Tlf. priv | Tlf.jobb | e-post | Rolle | Valgt til |
| Christer Wiggen Johnsen | NMBU, ProdMed | 992 23 539 | 413 71 987 | christerwiggen.johnsen@nmbu.no | Leder | 2024 |
| Silje Modahl Johanson | NMBU, ParaFag | 482 52 116 | 413 73 962 | silje.modahl.johanson@nmbu.no | Nestleder | 2025 |
| - | - | - | - | - | Kasserer | - |
| Karen Wahlstrøm Sanden | Nofima | 951 32 795 |  | Karen.Wahlstrom.Sanden@nofima.no | Medlem | 2025 |
| Ola Tjåland | NMBU, KBM | 409 05 720 | 672 32 595 | ola.tjaland@nmbu.no | Medlem | 2024 |
| Ruben Erik Roos | NMBU, INA | 955 29 084 |  | ruben.erik.roos@nmbu.no | Vara | 2024 |

# Gode grunner til å bli medlem i NMBU-BIL

* Du får delta på NMBU-BILs treninger. Treningene er også sosiale møtesteder der du får anledning til å knytte kontakter på tvers av arbeidsplass.
* Du får gratis inngang til hallen i Eika Sportssenter (gjelder kun for treningstidene til fotball-, innebandy- og volleyballgruppa i NMBU-BIL).
* Du får gratis inngang til klatrehallen på Eika Sportssenter (gjelder kun treningstidene til klatregruppa i NMBU-BIL).
* Du får tilgang på kurs: NMBU-BIL arrangerer med (u)jevne mellomrom f.eks pilateskurs, yogakurs, klatrekurs og skikurs. Medlemmer får vanligvis rabatt på disse kursene.
* Du får 25% rabatt på klippekort på Klatreverket i Oslo (25 klipp), Oslo Klatresenter (10 og 25 klipp) og Eika Sportssenter (10 og 20 klipp) kjøpt via NMBU-BIL.
* Du er forsikret under treninger og kamper.
* Du bidrar til å gi oss tyngde i forhandlinger om treningstider på Eika Sportssenter
* Du får dekket 75% av startkontingenter til arrangement som er innenfor aktivitetsområdet til NMBU-BIL! Se utdypende forklaring på våre internettsider.

# Rapporter fra gruppene og andre aktiviteter:

## Fotball

Antall offisielle treninger/samlinger: Antall treninger i 2023 var 17 utendørs og 31 innendørs.

Antall deltagere: Alt fra 4-14. Vanligvis mellom 6-10. Miks av ansatte, studenter og bekjente.

**Sesongen 2023:**

Sesongen 2023 var starten på en ny normal hvor gruppen igjen kunne ha en normal avvikling av treningsaktivitet. Vi har hatt jevnt oppmøte stort sett hele sesongen. Vi mistet noen spillere på tampen av 2023 men noen nye har kommet til heldigvis. Storebrand (gressbanen) bar preg av en våt sommer. Det var til tider mer vann der enn det var gress. Dette ble utbedret på sensommeren med å pumpe sand ned i jorda. Dette hjalp litt på festet, men banen har fortsatt alt for dårlig drenering til å være såpass ny som den er. En våt sensommer/høst førte til at vi trakk inn i hallen helt på starten av oktober noe som er litt tidligere enn det som er normalt.

Lagleder Fotball: Ola Tjåland

## Klatring

Klatregruppa ble opprettet høsten 2017 som et treningstilbud for alle medlemmer av NMBU-BIL. Medlemmer av klatregruppa driver både med buldring og med tauklatring.

Antall aktive deltagere: ca. 20

**Aktivitet i 2023:**

Klatregruppa samles hver onsdag kl 15:00 på Eika Sportssenter for en sosial klatreøkt. Leder av Klatregruppa (Silje Modahl Johanson) var i mammaperm frem til september 2023 og det ble derfor arrangert færre klatrekurs enn normalt dette året. Medlemmer fikk likevel mulighet til å ta topptaukurs til en rabattert pris i regi av Oslo Klatresenter sammen med andre ansatte i løpet av høsten 2023, og dette var det noen som benyttet seg av. Fra høsten 2023 var det regelmessig oppmøte på onsdagsklatringene med 3-5 deltakere hver uke. Medlemmer av NMBU-BIL ansatt på Nofima og Veterinærinstituttet fikk også gratis inngang til klatredelen av Eika i tidsrommet for onsdagsklatringene (kl 15:00 til 16:00).

I likhet med foregående år tilbyr NMBU-BIL 25% avslag på klippekort på Klatreverket/Bulderverket (25-klipp) og Oslo Klatresenter (10- og 25-klipp) til alle medlemmer av NMBU-BIL når disse bestilles via idrettslaget (på e-post bil@nmbu.no). I tillegg tilbyr NMBU-BIL 25% avslag på klippekort (10- og 20-klipp) hos Eika Sportssenter som også gjelder for klatrehallen.

## Innebandy

Antall aktive deltakere i 2023: Ca 25 stk

Innebandygruppa har halltid i Eika Sportssenter mandager kl 15-16 (NMBU-BIL tok over leie av hallen fra IT/EIA fra høsten 2023) og den samme gjengen spiller også i ansatt-treningen på onsdager kl 15-16. Fredagstreningen (kl 8-9) ble arrangert våren 2023, men fra høsten var det umulig på grunn av dårlig oppmøte, derfor ble fredagstreningene satt på pause fra desember 2023. Best oppmøte har det vært på mandager, med rundt 8-10 stk hver gang. Noen færre på onsdagstreningen, men det har likevel blitt trening nesten hver onsdag også. Det er hyggelig å se at det også har dukket opp en del nye fjes på innebandytrening det siste året.

## Skyting

Rapport fra skytegruppas aktiviteter i 2023:

Vi krymper, for vi klarer ikke å verve nye skyttere, siden vi mistet vår bane ved NMBU. Vi er nå kun 5 skyttere som fortsatt er med i serien. Deltar i 10 serierunder hvor 10. runde er Follomesterskapet.

Verv i Skytterutvalget sone Follo: Styremedlemmer Terje Lykkeslet, Britt Sekkelsten, May Helene Aalberg og May-Lise Eriksen.

Oppmann luftgeværskyting NMBU-BIL Peter Sekkelsten.

## Sykkel

Leder av sykkelgruppa, Karen Sanden (Nofima) jobber primært med tiltak som legger til rette for og stimulerer til sykling ved Campus og for de ansatte. I praksis er dette Sykle-til-jobben-kampanjen, og noen, gjerne 3-4, dager med gratis sykkelservice.

Sykkelgruppa hadde på grunn av permisjon hos leder ingen arrangementer/aktiviteter i 2023.

## Pilates

Pilatesgruppa arrangerte to kurs i 2023:

Våren 2023 var det ett ukentlig kurs med 22 deltakere. Høsten 2023 var det ett ukentlig kurs med 16 deltakere. Deltakelsen har gått noe ned siden 2022, noe som kan tenkes å ha sammenheng med at det har blitt dyrere å få en instruktør ut til Ås. Uansett har det vært mange nye fjes på begge disse kursene, noe som er gledelig.

NMBU-BIL bidro med leie av gruppesal i Eika Sportssenter og 30% rabatt på kursavgift for deltakerne.

## Diskgolf

Diskgolfgruppen ble opprettet i 2023 og det var planer om ukentlige treninger og kurs med instruktør, men på grunn av uforutsette utfordringer var det ingen aktivitet i gruppa i 2023.

## Yoga

Antall aktive deltakere: ca. 20

Yogagruppa ble etablert i slutten av 2023 og arrangerte tre yogatimer før utgangen av året. Yogatimene ble avholdt på Eika Sportssenter med instruktør Ying på tirsdagene fra kl 08:00 til kl 09:00. Det var stor interesse for tilbudet på NMBU, VI og Nofima og timene vil bli videreført i 2024. Medlemmer av NMBU-BIL måtte betale kr 50,- per time. For 2024 vil det tilbys rabattert pris for påmelding for hele semesteret. Det vil trolig også bli mulighet for påmelding på enkelttimer.

## Follotrimmen på NMBU

Follotrimmen ble arrangert på NMBU den 3. mai 2023. Løpskarusellen arrangeres av Oslo og Akershus Bedriftsidrettskrets (tidligere Akershus Bedriftsidrettskrets), men NMBU-BIL har aktiv deltakelse i planlegging og gjennomføring av løpet på NMBU. NMBU-BIL hadde tilbud om rabattert deltakeravgift for medlemmer.

## Cricket

Cricketgruppen ble startet i 2023 og er et samarbeid med NMBUI-Cricket. Det har vært avholdt ukentlige treninger, som oftest i helgene inne/ute avhengig av sesong. Det ble i 2023 kjøpt inn en del kostbart utstyr til gruppen.

# Regnskap 2023

NMBU-BILs regnskap for 2023 finnes som vedlegg 1.

# Revisors beretning



# Budsjett 2024

|  |  |
| --- | --- |
|  |  |
|  |  |
|  |  |
| **Inntekter**  |  |
| Medlemskontingent (200 kr x 140) | 28 000 |
| Tilskudd NMBU for 2024 | 100 000 |
| Follotrimmen (støtte fra ABIK) | 2000 |
| Renteinntekter | 0 |
| Momskompensasjon | 2500 |
| *Sum inntekter* | *132 500* |
| **Kostnader** |  |
| Pilateskurs  | 59 100 |
| Klatring | 20 500 |
| Fotball | 30 000 |
| Skyting | 7 250 |
| Sykkel | 4 000 |
| Innebandy | 21 250 |
| Volleyball | 0 |
| Cricket | 0 |
| Diskgolf | 10 000 |
| Yoga | 20 100 |
| Individuell deltakerrefusjon | 1 000 |
| Administrasjon | 19 500 |
| Forsikring | 6 000 |
| Gebyr og rentekostnader | 4 000 |
| Til styrets disposisjon | 10 000 |
| Sum kostnader | 209 700 |
| **Resultatbudsjett 2024** | **-80 200** |
| Bankinnskudd per 01.01.2023 | 309 777 |
| Debitorer per 01.01.2023 | 0 |
| **Budsjett eiendeler per 31.12.2024** | 229 577 |

# Vedlegg

Vedlegg 1. Regnskap NMBU-BIL for 2023. Se fil ‘Vedlegg 1 Regnskap NMBU-BIL 2023.pdf’.